CELEX: 32009L0163
Language: et
Date: 2009-12-22 00:00:00
Title: Komisjoni direktiiv 2009/163/EL, 22. detsember 2009 , millega muudetakse Euroopa Parlamendi ja nõukogu direktiivi 94/35/EÜ toiduainetes kasutatavate magusainete kohta seoses neotaamiga (EMPs kohaldatav tekst)

23.12.2009   
            
            
               ET
            
            
               Euroopa Liidu Teataja
            
            
               L 344/37
            
         
      KOMISJONI DIREKTIIV 2009/163/EL,
   22. detsember 2009,
   millega muudetakse Euroopa Parlamendi ja nõukogu direktiivi 94/35/EÜ toiduainetes kasutatavate magusainete kohta seoses neotaamiga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eelkõige selle artiklit 31,
   olles konsulteerinud Euroopa Toiduohutusametiga (EFSA)
   ning arvestades järgmist:
   
               (1)
            
            
               Euroopa Parlamendi ja nõukogu 30. juuni 1994. aasta direktiivis 94/35/EÜ toiduainetes kasutatavate magusainete kohta (2) on sätestatud magusainete loetelu, mida võib Euroopa Liidus kasutada, ja nende kasutamise tingimused.
            
         
               (2)
            
            
               Euroopa Toiduohutusamet (EFSA) hindas neotaami ohutust magusaine ning lõhna- ja maitsetugevdajana ja esitas oma arvamuse 27. septembril 2007 (3). Pärast kõikide stabiilsust, lagunemissaadusi ja toksikoloogiat käsitlevate andmete hindamist jõudis EFSA järeldusele, et neotaam ei ole ohtlik, kui seda kasutada magusaine ning lõhna- ja maitsetugevdajana, nagu kavandatud, ja kehtestas lubatud päevaseks tarbitavaks koguseks (ADI) 0–2 mg/kg kehamassi kohta päevas. Samuti märkis EFSA, et lähtuvalt konservatiivsetest hinnangutest, mis käsitlevad nii laste kui ka täiskasvanute toidu kaudu kokkupuudet neotaamiga, on äärmiselt ebatõenäoline, et lubatud päevast tarbitavat kogust ületatakse kavandatud kasutusviiside puhul.
            
         
               (3)
            
            
               Neotaam on väga intensiivne magusaine, mis võib olla 7 000 – 13 000 korda magusam kui sahharoos. Seda võib kasutada sahharoosi või muude magusainete asendajana laias valikus toodetes. Neotaami võib kasutada eraldi või koos teiste magusainetega. Lisaks sellele võib neotaam muuta toidu ja joogi maitset.
            
         
               (4)
            
            
               Vaja on muuta direktiivi 94/35/EÜ lisa, et lubada neotaami kasutamist samades toiduainetes kui teisi intensiivseid magusaineid. Neotaamile tuleks anda uus E-number E 961. Selleks et lihtsustada selle uue magusaine kasutamist, on sätestatud, et käesoleva direktiivi nõuetele vastavaid tooteid võib turustada direktiivi jõustumise kuupäevast alates.
            
         
               (5)
            
            
               Kooskõlas paremat õigusloomet käsitleva institutsioonidevahelise kokkuleppe (4) punktiga 34 kutsutakse liikmesriike üles koostama nende endi jaoks ja Euroopa Liidu huvides vastavustabeleid, milles on võimalikult suures ulatuses välja toodud vastavus käesoleva direktiivi ja ülevõtmismeetmete vahel, ning need tabelid üldsusele kättesaadavaks tegema.
            
         
               (6)
            
            
               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 94/35/EÜ lisa muudetakse kooskõlas käesoleva direktiivi lisaga.
   Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 12. oktoobriks 2010. Liikmesriigid teatavad nendest viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
   3.   Käesoleva direktiivi nõuetele vastavaid tooteid võib turustada direktiivi jõustumise kuupäevast alates.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 22. detsember 2009
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 354, 31.12.2008, lk 16.
   
      (2)  EÜT L 237, 10.9.1994, lk 3.
   
      (3)  Lisaainete, lõhna- ja maitseainete, abiainete ja toiduga kokkupuutuvate materjalide teaduskomisjoni teaduslik arvamus neotaami kui magusaine ning lõhna- ja maitsetugevdaja kohta, antud Euroopa Komisjoni taotluse põhjal. EFSA Journal (2007) 581, lk 1–43.
   
      (4)  ELT C 321, 31.12.2003, lk 1.
   
      LISA
      Direktiivi 94/35/EÜ lisas lisatakse kirje E 959 järele kirje E 961.
      
         
                     EÜ number
                  
                  
                     Nimetus
                  
                  
                     Toiduained
                  
                  
                     Piirnorm
                  
               
                     „E 961
                  
                  
                     Neotaam
                  
                  
                     
                        Alkoholivabad joogid
                     
                  
                  
                      
                  
               
                     Veel põhinevad maitsestatud joogid, vähendatud energiasisaldusega või suhkrulisandita
                  
                  
                     20 mg/l
                  
               
                     Piimal ja piima koostisosadel või puuviljamahlal põhinevad joogid, vähendatud energiasisaldusega või ilma suhkrulisandita
                  
                  
                     20 mg/l
                  
               
                     
                        Magustoidud ja muud analoogsed tooted
                     
                  
                  
                      
                  
               
                     Veel põhinevad maitsestatud desserdid, vähendatud energiasisaldusega või suhkrulisandita
                  
                  
                     32 mg/kg
                  
               
                     Piimal ja piima koostisosadel põhinevad valmistised, vähendatud energiasisaldusega või suhkrulisandita
                  
                  
                     32 mg/kg
                  
               
                     Puu- ja köögiviljal põhinevad desserdid, vähendatud energiasisaldusega või suhkrulisandita
                  
                  
                     32 mg/kg
                  
               
                     Munal põhinevad desserdid, vähendatud energiasisaldusega või suhkrulisandita
                  
                  
                     32 mg/kg
                  
               
                     Teraviljal põhinevad desserdid, vähendatud energiasisaldusega või suhkrulisandita
                  
                  
                     32 mg/kg
                  
               
                     Rasval põhinevad desserdid, vähendatud energiasisaldusega või suhkrulisandita
                  
                  
                     32 mg/kg
                  
               
                     Suupisted: teatavad kinnispakis olevad kasutusvalmis kuivad maitsestatud tooted, mis põhinevad tärklisel ja pähklitel
                  
                  
                     18 mg/kg
                  
               
                     
                        Kondiitritooted
                     
                  
                  
                      
                  
               
                     Suhkrulisandita kondiitritooted
                  
                  
                     32 mg/kg
                  
               
                     Kakaol või kuivatatud puuviljal põhinevad kondiitritooted, vähendatud energiasisaldusega või suhkrulisandita
                  
                  
                     65 mg/kg
                  
               
                     Tärklisel põhinevad kondiitritooted, vähendatud energiasisaldusega või suhkrulisandita
                  
                  
                     65 mg/kg
                  
               
                     Jäätise jaoks ettenähtud vahvlitorbikud ja lehtvahvlid, suhkrulisandita
                  
                  
                     60 mg/kg
                  
               
                     
                        Essoblaten
                     
                  
                  
                     60 mg/kg
                  
               
                     Kakaol, piimal, kuivatatud puuviljal või rasval põhinevad võided, vähendatud energiasisaldusega või suhkrulisandita
                  
                  
                     32 mg/kg
                  
               
                     Hommikuhelbed, mille kiudainesisaldus on üle 15 % ning mis sisaldavad vähemalt 20 % kliisid, vähendatud energiasisaldusega või suhkrulisandita
                  
                  
                     32 mg/kg
                  
               
                     Hingeõhku värskendavad pisimaiused, suhkrulisandita
                  
                  
                     200 mg/kg
                  
               
                     Tugevate lõhna- ja maitseainetega kurgupastillid, suhkrulisandita
                  
                  
                     65 mg/kg
                  
               
                     Suhkrulisandita närimiskumm
                  
                  
                     250 mg/kg
                  
               
                     Vähendatud energiasisaldusega tabletikujulised kompvekid
                  
                  
                     15 mg/kg
                  
               
                     Õuna- ja pirnisiider
                  
                  
                     20 mg/l
                  
               
                     Alkoholivaba joogi ja õlle, õunasiidri, pirnisiidri, kange alkohoolse joogi või veini segujoogid
                  
                  
                     20 mg/l
                  
               
                     Piiritusjoogid, mille alkoholisisaldus on alla 15 mahuprotsendi
                  
                  
                     20 mg/l
                  
               
                     Alkoholivaba õlu või õlu alkoholisisaldusega kuni 1,2 mahuprotsenti
                  
                  
                     20 mg/l
                  
               
                     
                        Biere de table / Tafelbier / Table beer (algse virdesisaldusega alla 6 %), v.a Obergäriges Einfachbier
                  
                  
                     20 mg/l
                  
               
                     Õlled, mille miinimumhappesus on 30 NaOH milliekvivalenti
                  
                  
                     20 mg/l
                  
               
                     
                        Oud bruin-tüüpi tumedad õlled
                  
                  
                     20 mg/l
                  
               
                     Vähendatud energiasisaldusega õlu
                  
                  
                     1 mg/l
                  
               
                     Jäätised, vähendatud energiasisaldusega või suhkrulisandita
                  
                  
                     26 mg/kg
                  
               
                     Konserveeritud puuvili, vähendatud energiasisaldusega või suhkrulisandita
                  
                  
                     32 mg/kg
                  
               
                     Vähendatud energiasisaldusega moosid, tarretised ja marmelaadid
                  
                  
                     32 mg/kg
                  
               
                     Vähendatud energiasisaldusega puu- ja köögiviljatooted
                  
                  
                     32 mg/kg
                  
               
                     Magushapud puu- ja köögiviljakonservid
                  
                  
                     10 mg/kg
                  
               
                     
                        Feinkostsalat
                     
                  
                  
                     12 mg/kg
                  
               
                     Magushapud kalakonservid ja -poolkonservid ning marineeritud kalad, limused ja vähid
                  
                  
                     10 mg/kg
                  
               
                     Vähendatud energiasisaldusega supid
                  
                  
                     5 mg/l
                  
               
                     Kastmed
                  
                  
                     12 mg/kg
                  
               
                     Sinep
                  
                  
                     12 mg/kg
                  
               
                     Eriotstarbelised valikpagaritooted
                  
                  
                     55 mg/kg
                  
               
                     Kehakaalu alandamiseks ettenähtud madala energiasisaldusega dieetides kasutatavad toiduained, nagu on osutatud direktiivis 1996/8/EÜ
                  
                  
                     26 mg/kg
                  
               
                     Meditsiiniliseks eriotstarbeks mõeldud dieettoidud vastavalt direktiivile 1999/21/EÜ
                  
                  
                     32 mg/kg
                  
               
                     Direktiivis 2002/46/EÜ määratletud vedelad toidulisandid
                  
                  
                     20 mg/kg
                  
               
                     Direktiivis 2002/46/EÜ määratletud tahked toidulisandid
                  
                  
                     60 mg/kg
                  
               
                     Direktiivis 2002/46/EÜ määratletud vitamiini- ja/või mineraalainepõhised toidulisandid siirupina või närimistablettidena
                  
                  
                     185 mg/kg
                  
               
                     Lauamagusained
                  
                  
                     
                        quantum satis”